Wołmjana kaledźina

Wołmjana kaledźina (Viburnum lantana) je kerk ze swójby pižmonkowych rostlinow (Adoxaceae). 

Po někotrych žórłach rostlina je swójbje kozylistowych rostlinow (Caprifoliaceae) zarjadowana.

 Wopis 
Wołmjana kaledźina je kerk, kotryž docpěwa wysokosć wot 1 hač 3 m.

 Łopjena 
Łopjena su zmoršćene, na delnim boku šěrozelenje pjelsćojte, na hornim boku ćmowozelene, přećiwostejne, jejkojte, fajn zubate. 

 Kćenja 
Kćěje wot apryla hač junija. Kćenja su mazanje běłe a docpěwaja wulkosć wot 6 hač 8 mm a steja w 5 hač 10 cm šěrokich wokołkowych pakićach. Króna je běła a docpěwa šěrokosć wot 6 hač 8 mm. Dla methylamina kćenja njepřijomnje po moču abo rybje ćahnu. 

 Płody 
Płody su najprjedy čerwjene a pozdźišo čorne, jejkojte a wopłonjene a docpěwaja dołhosć wot 7 hač 9 mm.

 Stejnišćo 
Rosće na słónčnych lěsnych kromach, we swětłych lěsach, skalnych, suchich zwisach a w žiwych płotach. 

 Rozšěrjenje 
Rostlina je w srjedźnej a južnej Europje rozšěrjena.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 464 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 434 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

 Jědojta rostlina wołmjana kaledźina 

Kategorija:Pižmonkowe rostliny
Kategorija:Kerki